Държавен вестник, бр. 87, 2017 г., стр. 13

БРОЙ  87	
Д Ъ Р Ж А В Е Н  В Е С Т Н И К 	
СТР.  13  
Член 5 
 Неприкосновеност на района
1. Недвижимите имоти и съоръжения, зае-
мани от Съюзното командване, са неприкос-
новени. С изключение на случаите на flagrante 
delicto достъпът до тях от длъжностни лица 
на Република България с цел изпълнение 
на служебните им задължения се одобрява 
предварително (след отправено искане) от 
началника на Съюзното командване или от 
негов оторизиран представител. 
2. Достъпът до район, в който са разпо-
ложени подчинени структури на Съюзното 
командване, агенции на НАТО, национални 
формирования на държави, различни от Репуб­
лика България, или международни правител-
ствени и/или неправителствени организации, 
както и международни трибунали, намиращи 
се в района на разполагане на Съюзното 
командване, също попада в обхвата на това 
Допълнително споразумение. Всички други 
условия, с изключение на достъпа, могат да 
бъдат предмет на двустранни споразумения 
с Република България. 
3. При поискване и в съответствие с опреде-
леното от началника на Съюзното командване 
на органите на Република България по без-
опасност на труда може да бъде предоставен 
достъп до района на разполагане на Съюзното 
командване с цел провеждане на инспекции, 
където се полага труд от лица, наети съглас-
но чл. 13, параграф 2 на това Допълнително 
споразумение (местна работна сила). 
4. Този член не може да бъде тълкуван 
по начин, засягащ неприкосновеността на 
архивите или другите официални документи 
на Съюзното командване или процедурите, 
регламентирани в чл. 13 на Протокола. Бъл-
гарските органи по безопасност на труда не 
могат да изпълняват дейности по отношение 
на международните назначения и наемане-
то на международния цивилен персонал на 
НАТО или към персонал, ангажиран по друг 
начин от Съюзното командване за неговите 
дейности в съответствие с чл. 32, параграф 
1 от това Допълнително споразумение. 
Съюзното командване съдейства на тези 
органи при изпълнение на служебните им 
задължения. Инспекциите на района съгласно 
този член, заеман от Съюзното командва-
не, се провеждат при одобрение от неговия 
началник и в съответствие с приложимите 
споразумения за сигурност и процедурите 
за сигурност на НАТО. 
Член 6
Неприкосновеност на Съюзното командване
Инфраструктурата, материалните или 
финансовите средства, притежавани или 
ползвани от Съюзното командване или друго 
лице, действащо от негово име, се ползват от 
имунитет от налагане на запор или възбрана 
и всякакви други принудителни/изпълнителни 
действия, установен в член 11, параграф 2 от 
Протокола. Това не се отнася за подразде-
ленията на Република България, придадени 
на Съюзното командване, в случаите, когато 
тези активи са нейна собственост, освен ако 
изпълнителните действия не са насочени към 
Съюзното командване. 
Член 7
Имунитети и привилегии на ръководния 
личен състав
1. Описаните по-долу имунитети и приви-
легии се отнасят за офицерите с висше военно 
звание (OF-6 и по-висок съгласно процедурите 
на НАТО) и за цивилните длъжностни лица 
(приравнени по ранг към тези звания) в Съ-
юзното командване, заемащи международна 
длъжност за времето на заемане на между-
народната длъжност: 
а. имунитет от арест или задържане; 
б. неприкосновеност на всички книжа и 
документи, свързани с дейността им за Съ-
юзното командване; 
в. привилегии по отношение на валутата и 
обмяната є, установени за дипломатическия 
персонал с еквивалентен статут; 
г. имунитети и привилегии по отношение 
на личния багаж в Република България, от 
каквито се ползва дипломатическият персонал 
с еквивалентен статут; и
д. имунитет от юрисдикцията на Република 
България по отношение на изявления, актове 
и действия, включително и писмени такива, 
извършени в служебно качество в рамките 
на служебните им функции.
2. За целите на този член „международна 
длъжност“ означава длъжност, определена 
като такава с решение на Северноатлантиче-
ския съвет или в международен договор или 
друга международна договореност. 
3. При условията на този член, ако начал-
никът на Съюзното командване притежава 
офицерско звание, по-ниско от OF-6, или ек-
вивалентен цивилен ранг, той и заместникът 
му се ползват с привилегиите и имунитетите, 
описани по-горе. Другите длъжностни лица от 
личния състав на Съюзното командване със 
звание, по-ниско от OF-6, вкл. и цивилните, 
заемащи еквивалентни по ранг длъжности, 
получават статут по този член по искане от 
Supreme Headquarters.
4. Ако длъжностните лица по смисъла на 
този член са граждани на или са постоянно 
пребиваващи в Република България и са 
придадени от нея към Съюзното командване 
или са наети от него, те се ползват само от 
следните имунитети и привилегии:
а. неприкосновеност на всички книжа и 
документи, свързани с дейността им за Съ-
юзното командване;